1980-ൽ സ്വെറ്റ്ലാന സോവിയറ്റ് ബഹിരാകാശ പദ്ധതിയിലേക്ക് തിരഞ്ഞെടുക്കപ്പെട്ടു. സൊയൂസ്, സല്യുട്ട് ബഹിരാകാശ വാഹനങ്ങളിലായിരുന്നു പരിശീലനം ആരംഭിച്ചത്. 1982 ഓഗസ്റ്റ് 19-ന് സൊയൂസ് ടി-7 എന്ന ബഹിരാകാശ വാഹനത്തിൽ സല്യുട്ട് 7 ബഹിരാകാശ നിലയത്തിലേക്ക് തിരിച്ച സ്വെറ്റ്ലാന ബഹിരാകാശത്തെത്തിയ രണ്ടാമത്തെ വനിതയായി. വാലെന്റീന തെരഷ്ക്കോവയുടെ ബഹിരാകാശയാത്ര ഇതിനും 19 വർഷങ്ങൾക്ക് മുൻപായിരുന്നു.

1984-ൽ വീണ്ടും സല്യുട്ട് 7-ൽ എത്തിയ സ്വെറ്റ്ലാന രണ്ട് തവണ ബഹിരാകാശത്തെത്തിയ ആദ്യത്തെ വനിതയായി. ഇതേ ഉദ്യമത്തിൽ, 1984 ജൂലൈ 25-ന് സ്വെറ്റ്ലാന സഹയാത്രികനായ വ്ലാദിമിർ ഡ്ഴാനിബെക്കോവിനോടൊത്ത് ബഹിരാകാശനിലയത്തിന് പുറത്തായി വെൽഡിംഗ് നടത്തുകയുണ്ടായി. 3 മണിക്കൂർ 35 മിനിറ്റ് നീണ്ട ഈ ഉദ്യമത്തോടെ ബഹിരാകാശത്ത് നടന്ന ആദ്യവനിത എന്ന ഖ്യാതി നേടി.
പിന്നീട് അന്താരാഷ്ട്ര വനിതാദിനത്തോടനുബന്ധിച്ച് സല്യുട്ട് 7-ലേയ്ക്ക് സ്ത്രീകൾ മാത്രമടങ്ങിയ ഒരു ദൗത്യത്തിന് നേതൃത്വം കൊടുക്കാൻ നിയുക്തയായെങ്കിലും ആ ദൗത്യം റദ്ദാക്കപ്പെട്ടു. 

ആദ്യകാല ജീവിതം
ബഹുമതികൾ
ബഹിരാകാശ രംഗത്ത്
പിൽക്കാല ജീവിതം